Document ID: 31994D0310

ΑΠΟΦΑΣΗ ΤΗΣ ΕΠΙΤΡΟΠΗΣ της 18ης Μαΐου 1994 για τροποποίηση της απόφασης 79/542/ΕΟΚ του Συμβουλίου περί καταρτίσεως πίνακα των τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων, ιπποειδών και αιγοπροβάτων, καθώς και νωπών κρεάτων και κρεατοπαρασκευασμάτων (94/310/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 72/642/ΕΟΚ του Συμβουλίου της 12ης Δεκεμβρίου 1972 σχετικά με τα προβλήματα υγειονομικού ελέγχου κατά τις εισαγωγές βοοειδών, αιγοπροβάτων και χοίρων, καθώς και νωπών κρεάτων και κρεατοσκευασμάτων από τρίτες χώρες (1), όπως τροποποιήθηκε τελευταία από τον κανονισμό (ΕΟΚ) αριθ. 1601/92 (2), και ιδίως το άρθρο 3,
Εκτιμώντας:
ότι, με την απόφαση 79/542/ΕΟΚ του Συμβουλίου (3), όπως τροποποιήθηκε τελευταία από την απόφαση 94/59/ΕΚ της Επιτροπής (4), έχει καταρτισθεί πίνακας των τρίτων χωρών από τις οποίες τα κράτη μέλη επιτρέπουν τις εισαγωγές βοοειδών, χοίρων, ιπποειδών και αιγοπροβάτων, καθώς και νωπών κρεάτων και κρεατοπαρασκευασμάτων-
ότι, με τον κανονισμό (ΕΟΚ) αριθ. 990/93 του Συμβουλίου της 26ης Απριλίου 1993 για τις συναλλαγές μεταξύ της Ευρωπαϊκής Κοινότητας και της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο) (5), απαγορεύεται να εισάγονται στο έδαφος της Κοινότητας πρώτες ύλες και προϊόντα που κατάγονται ή προέρχονται ή διαμετακομίσθηκαν, μέσω της Ομοσπονδιακής Δημοκρατίας της Γιουγκοσλαβίας (Σερβία και Μαυροβούνιο)-
ότι, σε πρόσφατη επιτόπια επιθεώρηση που πραγματοποίησε η Κοινότητα στην Πρώην Γιουγκοσλαβική Δημοκρατία της Μακεδονίας, οι κτηνιατρικοί έλεγχοι των ζώων και κρεάτων του βοείου κρέατος βρέθηκαν μη ικανοποιητικοί-
ότι πρέπει, άλλωστε, να ληφθούν υπόψη οι διατάξεις της απόφασης 93/242/ΕΟΚ της Επιτροπής (6), όπως τροποποιήθηκε τελευταία από την απόφαση 94/81/ΕΚ (7), καθώς και το γεγονός ότι στη χώρα αυτή γίνονται εμβολιασμοί κατά της κλασικής πανώλους των χοίρων-
ότι η απόφαση 79/542/ΕΟΚ πρέπει να τροποποιηθεί αναλόγως-
ότι τα προβλεπόμενα στην παρούσα απόφαση μέτρα είναι σύμφωνα με τη γνώμη της Μόνιμης Κτηνιατρικής Επιτροπής,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Το μέρος 1 του παραρτήματος της απόφασης 79/542/ΕΟΚ τροποποιείται ως εξής:
1. διαγράφεται ολόκληρη η γραμμή που αφορά τις γιουγκοσλαβικές δημοκρατίες-
2. προστίθεται η ακόλουθη γραμμή κατά την αλφαβητική σειρά του κωδικού ISO:
"ΜΚ Πρώην Γιουγκοσλαβική Δημοκρατία της Μακεδονίας ο x ο x ο x ο ο ο x XR ΜΚ"
Άρθρο 2
Η παρούσα απόφαση αρχίζει να εφαρμόζεται την έβδομη ημέρα από της γνωστοποιήσεώς της στα κράτη μέλη.
Άρθρο 3
Η παρούσα απόφαση απευθύνεται προς τα κράτη μέλη.
Βρυξέλλες, 18 Μαΐου 1994.

Labels: 17
0
3
6
18